Živa baština
<s>Živa baština: časopis za filozofiju i gnozu je naučni časopis koji izlazi u Bosni i Hercegovini.</s><s>Izdavač časopisa je Fondacija Baština duhovnosti iz Mostara.</s><s>Glavni i odgovorni urednik časopisa je Amar Imamović.</s><s>Časopis izlazi četiri puta godišnje, a prvi broj časopisa je izašao u decembru 2015. godine.</s>

<s>Izdavač 
Fondacija Baština duhovnosti je osnovana 2011. godine u Mostaru, kao izraz želje grupe ljudi okupljenih oko ideje očuvanja i promicanja kulturne baštine Bošnjaka, prije svega njihove duhovne komponente.</s><s>Jedan od temeljnih ciljeva izdavačke djelatnosti fondacije je i promicanje univerzalnih vrijednosti proizašlih iz nebeske objave i misaonih postignuća čovjeka u njenom okrilju kao odgovor na njen svevremeni poziv.</s>

<s>Od specifičnosti rada ove fondacije je i to što u svom izdavaštvu nudi plodove onog islamskog genija koji u okrilju islama razvija racionalno i duhovno promišljanje, odnosno ono što se prepoznaje kao filozofija, teozofija i irfan.</s><s>Osnivač i direktor fondacije je Amar Imamović, a njena glavna djelatnost je izdavaštvo.</s><s>Fondacija je 2015. godine pokrenula naučni časopis Živa baština: časopis za filozofiju i gnozu.</s><s>Shodno ciljevima fondacija svoje knjige izdaje u tri biblioteke: Biblioteka kulturna baština, Biblioteka irfan i hikmet (filozofija i gnoza) i Biblioteka islamski nauk.</s>

<s>Tematika 
Časopis Živa baština ima za cilj da široj naučnoj javnosti i svima zainteresiranima za filozofiju i gnozu ponudi novi kvalitet i teme koje nisu dovoljno obrađene ili uopće nisu tretirane na jezicima naroda Balkana, a to je prije svega islamska filozofija (ono što se danas prepoznaje kao spoj filozofije i gnoze, odnosno teozofija ili uzvišena božanska mudrost), gnoza (irfan/tasavuf) i religijska filozofija.</s>

<s>Vođeni mišlju da istinska spoznaja nije ograničena vremenom i mjestom, odnosno da nije podložna protoku vremena i da kao takva pripada cijelom čovječanstvu, osnovi cilj pokretanja samog časopisa je, kao što da i shvatiti iz naslova, održavanje "živim" i prezentiranje najuzvišenijih intelektualnih i duhovnih dostignuća iz baštine islamskih mislilaca, kao i obogaćivanje te baštine.</s>

<s>Uredništvo 
Uredništvo Živa baštine čine:
 mr. Amar Imamović (glavni i odgovorni urednik)
 dr. Amina Šiljak-Jesenković
 dr. Abas Ali
 dr. Ahmed Vaezi
 dr. Elvir Musić
 dr. Kijan Korjenić
 dr. Mensur Valjevac
 dr. Mubina Moker
 dr. Sead Šemsović
 dr. Sedad Dizdarević</s>

<s>Vanjske veze 
 Živa baština: časopis za filozofiju i gnozu na na stranicama Fondacije Baština duhovnosti
 Živa baština: časopis za filozofiju i gnozu na Virtualnoj biblioteci Bosne i Hercegovine (COBISS)</s>

<s>Nastanci 2015.</s><s>Bosanskohercegovački časopisi
Naučni časopisi
Filozofska djela
Mostar
Nauka i tehnologija u Bosni i Hercegovini</s>

